**Thirrje pËr PjesËmarrje**

**Trajnim kombËtar i oshc-ve**

**Programi Specifik**

**“ekonomia dhe sipËrmarrja e gjelbwr”**

**26-27 Qershor TiranË**

Rrjeti Shqiptar për Zhvillimin Rural (ANRD) – rrjet i organizatave të shoqërisë civile të angazhuara për zhvillimin e qëndrueshëm të zonave rurale – përpiqet për të advokuar për politika efektive të zhvillimit rural të cilat adresojnë problemet dhe interesat e komuniteteve rurale. ANRD është organizata zbatuese në Shqipëri e projektit rajonal *NAGE – Rrjetëzim dhe Advokaci për Ekonominë e Gjelbër*, i cili synon rritjen e ndikimit politik dhe vendimmarrës të Rrjetit të Zhvillimit Rural Ballkanik (BRDN) dhe të anëtarëve të tij, përmes përfshirjes së konceptit të ekonomisë së gjelbër në proceset e reformimit të programeve dhe politikave bujqësore dhe rurale.

Në kuadër të projektit NAGE, **ANRD hap Thirrjen për Pjesëmarrje në Trajnimin kombëtar ”Ekonomia dhe sipërmarrja e gjelbër” që do të zhvillohet më 17 Korrik dhe 24 Korrik 2020 në Tiranë**. Qëllimi i trajnimit është rritja e kapaciteteve të përfaqësuesve të shoqërisë civile në lidhje me njohjen e parimeve kryesore të ekonomisë dhe sipërmarrjes së gjelbër, vlerësimin dhe modelimin e saj si edhe njohuri mbi zbatimin e konceptit të industrisë së gjelbër.

Kjo thirrje i drejtohet të gjitha OSHC-ve, me fokus të veçantë OSHC-ve të angazhuara në tematika të ndryshme të zhvillimit rural (bujqësi, agro-përpunim, agro-turizëm, pylltari, barazi gjinore, të rinjtë, zhvillimi lokal i integruar, ekonomi e gjelbër, dialog civil, kooperim dhe partneritet, edukim dhe ngritje kapacitetesh, përfshirje sociale etj.) që të inkurajojnë përfaqësuesit dhe stafin e tyre të aplikojnë për të marrë pjesë në trajnimin kombëtar. Nga çdo organizatë mund të aplikojnë jo më shumë se dy përfaqësues. **Totali i** **pjesëmarrësve** të përzgjedhur për të marrë pjesë në trajnim do të jetë **njëzet** për sejcilën prej datave, 17 Korrik dhe 24 Korrik 2020.

Kandidatët e interesuar janë të ftuar të aplikojnë duke plotësuar dhe dërguar Formën e Aplikimit (e linkuar) në adresën e emailit: *info@anrd.al* brenda datës 13 Korrik 2020, ora 12 PM. Vetëm aplikantët e përzgjedhur do të kontaktohen brenda datës 14 Korrik 2020.

Shpenzimet e transportit, akomodimit dhe ushqimit gjatë trajnimit do të mbulohet nga ANRD si organizata zbatuese e projektit NAGE.

Ju faleminderit,

RRJETI SHQIPTAR PËR ZHVILLIMIN RURAL

Rr. Shenasi Dishnica, Nd.35, H.1, 1017

T +355 4 240 0241 | C +355 69 85 58 451

[www.anrd.al](http://www.anrd.al)